Suid-Sotho - Wikipedia
Sotho stuur aan na hierdie artikel. Alhoewel Sotho gewoonlik na Suid-Sotho verwys, kan dit dalk ook verwys na die Sotho-tale oor die algemeen.
Totale sprekers: 5,6 miljoen (moedertaal, 2011)
7,9 miljoen (tweede taal in Suid-Afrika, 2002)
Amptelike taal in: Lesotho
Suid-Afrikaanse distrikte met 'n meerderheid van Suid-Sothotaliges in 2011:
Geografiese verspreiding van Suid-Sotho in Suid-Afrika ná bevolkingsdigtheid per vierkante kilometer in 2011:
Die taal Suid-Sotho (Sesotho [sɪ̀sʊ́tʰʊ̀] in Suid-Sotho) word deur sowat 5,6 miljoen mense, hoofsaaklik Suid-Sotho's, gepraat (2011-sensus), waarvan 4 240 000 in Suid-Afrika waar dit 'n amptelike taal is. Dit is (saam met Engels) is ook die amptelike taal van Lesotho en het daar 1 770 000 sprekers. Daar is 'n paar ortografiese verskille tussen die Suid-Sotho van Suid-Afrika en dié van Lesotho. Suid-Sotho is deel van die Sotho-taalfamilie. Dit is ook 'n amptelike taal van Zimbabwe.
Sotho is die benaming van die tweede grootste van die 4 hoofgroepe waarin die Swart bevolking van Suid-Afrika ingedeel word. Die groep bestaan uit die Noord-Sotho's, die Basoeto's (Suid-Sotho's) en die Tswanas (Wes-Sotho's).
Oor die algemeen word aanvaar dat die Sotho's net soos die ander 3 hoofgroepe, die Nguni, die Tsongas en die Vendas, oorspronklik uit Sentraal-Afrika afkomstig is. Daar bestaan egter meningsverskil oor wanneer die suidwaartse trek begin het en of die Sotho's of die Nguni (die grootste groep) Suid-Afrika eerste binnegekom het.
Die Sotho's het hulle eers in die huidige Botswana gevestig en van daar het sommige stamme ooswaarts na Transvaal en daarna verder suid na die Vrystaat en Lesotho getrek. Dit het meegebring dat 3 afsonderlike volke, elk met 'n eie taal, ontstaan het. In breë trekke stem hul onderlinge kulture egter ooreen.
4.2 Sagteware in Sotho
Welkom Kamohelo (naamwoord) / Amohela (werkwoord)
Dankie Ke a leboha
Goeiedag / Hallo Dumela (enkelvoud) / Dumelang (meervoud)
Totsiens Sala hantle (bly wel) / Tsamaya hantle (gaan wel)
Rook verbode Ha ho tsubiwe
Geen ingang Ha ho kenwe
Pasop vir die trap Hlokomela setepisi
Veels geluk met jou verjaarsdag Letsatsi le monate la tswalo
Seisoengroete Ditakaletso tse Molemo
Geseënde Kersfees Keresemese e monate
Geseënde Kersfees en voorspoedige Nuwejaar Keresemese e monate le mahlohonolo a selemo se setjha
↑ (en) "Ethnologue: Languages of the World, Seventeenth edition, Sotho, Southern". Ethnologue. Besoek op 21 Januarie 2016.
Sien gerus Wikipedia se uitgawe in Suid-Sotho
Wikimedia Commons bevat media in verband met Sotho language.
Sien Suid-Sotho in Wiktionary, die vrye woordeboek.
Sesotho.web.za : Engelse inleiding tot Sesotho vir nuwe aanleerders; sluit aanlyn en aflaaibare woordeboeke in
Vry en gratis Sotho speltoetser vir OpenOffice, Mozilla Firefox en Mozilla Thunderbird
Sagteware in Sotho[wysig | wysig bron]
Translate.org.za - 'n Projek om vrye en oopbronsagteware in Sotho en ander Suid-Afrikaanse tale te vertaal
Pootle - aanlyn vertaling van Sotho oopbronsagteware
Ontsluit van "https://af.wikipedia.org/w/index.php?title=Suid-Sotho&oldid=2027055"
Tale van Lesotho
Tale van Zimbabwe
Die bladsy is laas op 12 Augustus 2019 om 12:05 bygewerk.